(แคสต์อะเวย์ ดีว่า)
(ร้านเสริมสวยพี่น้อง)
ฉันหมักผมให้ฟรี
ทั้งหมดแค่หกหมื่นวอนค่ะ
ไม่เห็นสามีของคุณเลย
จริงด้วยค่ะ โธ่เอ๊ย
ตาแก่นี่รีไซเคิลขยะทั้งวันเลยมั้ง
แต่ว่า ฉันสงสัยจริงๆ นะ
- คุณแต่งงานแบบคลุมถุงชนกันเหรอ - ไม่ คบแล้วแต่งค่ะ
คบเหรอ
จะเป็นไปได้ยังไง
เป็นรักแรกพบน่ะค่ะ
คุณปิ๊งสามีที่ตรงไหนเนี่ย
พ่อเจอกับแม่ครั้งแรก
ที่ที่ทำงานเก่าของพ่อ
ที่ทำงานเก่าของคุณพ่ออยู่ที่ไหนครับ
ที่ทำการตำบลวอลโด
พ่อเคยเป็น
ข้าราชการ
จริงเหรอ
จริง
พ่อคือแบบอย่างของความขยันและสู้งานเลยละ
ครับ เสร็จแล้วครับ
ถ้าเจอกันที่ที่ทำงาน
งั้นคุณแม่ก็เป็นข้าราชการเหรอ
เปล่า
แม่เขามาร้องทุกข์
โทษนะคะ
ฉันมีอะไรจะสอบถาม
ครับ ว่ามาเลย
ฉันจะเปลี่ยนชื่อจริงได้ยังไงคะ
เปลี่ยนเสร็จแล้วก็มาแจ้งที่นี่ครับ
จะเปลี่ยนชื่อ คุณต้องไปศาล
อ๋อ
คุณคะ
ฉันจะเปลี่ยนชื่อจริง
โดยไม่ให้พ่อของลูกรู้ได้ไหมคะ
เอ่อ…
น่าจะยากครับ ถ้าจะไม่ให้รู้
เพราะสามีของคุณจะตรวจสอบได้ เวลาที่คัดสำเนาทะเบียนบ้าน
อ๋อ
คุณแม่ไม่ได้แจ้งความเหรอครับ
คุณ
ได้แจ้งความไหมครับ
ไม่ทราบว่า
- ให้ผมช่วย… - ไม่เป็นไรค่ะ ขอบคุณค่ะ
น่าจะเคยแจ้งแล้ว
แต่ไม่ช่วยอะไร
ถึงได้ลากสังขารมาไกล ตั้งบ้านนอกคอกนา ขาก็กะเผลกๆ
เดี๋ยวครับ
จะไม่ใช่รักแรกพบได้ยังไงคะ
ในเมื่อหน้าตาหล่อเหลา
หมู่บ้านสวยนะครับ
- แถมเป็นสุภาพบุรุษ - ถ้าคุณยินดี…
ครับ งั้น…
ผมพาไปนะครับ
เขาเป็นคนแรก
ที่ปรับจังหวะเดินให้เข้ากับฉันค่ะ
แม่ของแกบอกว่า
ตัวเองมีลูกชายสองคน
และอยากปกป้องลูกชายสองคนนั้น
ตอนนั้นเองที่พ่อสรรหาวิธีได้
มีครอบครัวนึงหายไปในท้องที่ของพ่อ
ครอบครัวที่มีลูกชายสองคน
แต่ไม่ได้แจ้งความคนหาย
เพราะเล่นหายไปทั้งครอบครัว
และเด็กๆ ก็อายุไล่เลี่ยกับพวกแกด้วย
แปลว่าชื่อ…
คือชื่อของเราตอนนี้
คังซังดู ซงฮาจอง คังอูฮัก
และคังโบกอล
คนพวกนั้นอยู่ที่ไหนครับ
ไม่รู้สิ
อยู่ดีๆ ก็หายไปเหมือนระเหยไปในอากาศ
ถ้าคนพวกนั้นกลับมาล่ะ
พวกเขาหายตัวไปกว่า 20 ปีแล้ว
ถ้าคิดจะกลับมา คงกลับมานานแล้ว
คุณพ่อ
พ่อรู้ ที่เราทำมันไม่ถูกต้อง
แต่ว่า
ตอนนั้น
เราไม่มีทางอื่น
งั้นชื่อจริงๆ ของเราล่ะครับ
แกชื่อจองแชโฮ
โบกอลชื่อ
จองกีโฮ
ฉันชื่อยังแจกยองค่ะ
อ๋อครับ ผมชื่ออีอุค
คุณยุนรันจูลิปซิงก์เหรอ
ไม่รู้เลยนะเนี่ย
ครับ เราเองก็ไม่รู้
วันนี้เจ้าตัวจะสารภาพออกอากาศ สคริปต์ก็เลยแน่นหน่อยค่ะ
ถ้าคุณยุนรันจูชนะ
นักร้องตัวจริงจะขึ้นมาบนเวทีเหรอ
ร้องได้โปรเลยนะนั่น ใครกันเหรอ
เรื่องราวน่าติดตามค่ะ
เธอเคยเป็นแฟนคลับของคุณยุนรันจู
สมัยม.ต้น เธอจากบ้านไปโซลเพื่อออดิชั่น
แล้วก็ไปติดอยู่เกาะร้างค่ะ
ตอนที่ช่วยเธอมาจากเกาะร้าง ผมก็อยู่ด้วยครับ
อ๋อ จำได้ว่าเคยเห็นในข่าว
คนนี้นี่เอง
ชื่ออะไรแล้วนะ
ใช่ซอมกฮาไหมครับ
อ้าว นักข่าวคัง
วันนี้มกฮาจะขึ้นเวทีเหรอครับ
ครับ ถ้าชนะนะ
อะไร มีอะไรคะ
ประธานอีกับโปรดิวเซอร์คังน่ะ
เราตกลงจะทำตามนี้ ก็ต่อเมื่อคุณโมแรได้ร้องสดพร้อมเสียงอัดครับ
ถ้าไม่ได้ตามเงื่อนไข เราก็ต้องถอนตัวอย่างเดียวครับ
คุณหาคนมาแทนไม่ได้นอกจากเรา
ถูกครับ เราหาไม่ได้
เราจะต้องขึ้นแถบสีทดสอบระบบ และแก้ต่างให้ครับ
ว่าคุณอึนโมแรถอนตัวจากรายการ
เพราะร้องสดไม่ได้
นักข่าวน่าจะชอบนะครับ
ได้ข่าวว่านี่เป็นรายการแรกที่คุณกำกับ
คุณนี่มีพรสวรรค์ด้านการพลิกโอกาส ให้เป็นวิกฤตินะครับ
ประธานอีก็พลิกให้เป็นโอกาสอีกครั้งสิครับ
ผมฝากด้วยนะครับ
หลังออกอากาศจบ คุณจะต้องตามรับผิดชอบหลายอย่าง
ผมขอเป็นหนังสือขอโทษนะครับ
ถ้าอนุญาตให้ร้องพร้อมเสียงอัดและลิปซิงก์ได้ ผมก็คงต้องยื่นใบลาออกครับ
หนังสือขอโทษ
จิ๊บๆ ไปเลยครับ
แล้วที่คุณยุนรันจูลิปซิงก์ล่ะครับ
เจ้าตัวจะขอโทษด้วยตัวเองครับ
โปรดิวเซอร์คังเป็นอะไรเนี่ย
เขารู้เรื่องลิปซิงก์ได้ยังไง
เดี๋ยว ทำไมเขาอยากให้เธอขึ้นไปบนเวทีล่ะ
ฉันก็ไม่รู้ค่ะ
แต่พี่คะ
ถึงยังไง
เราก็แพ้ค่ะ เราจะชนะ จำนวนแฟนคลับของอึนโมแรได้ยังไงล่ะคะ
ถ้าเราชนะล่ะ
ถ้าชนะ เธอจะขึ้นไปเหรอ
พี่คิดว่าเราควรทำยังไงดีคะ
ฉันจะขึ้นไป
ยังไงก็รายการสดอยู่แล้ว
ขึ้นไปแล้ว ไม่มีใครลากลงมาหรอก
นี่เป็นเวทีที่ฉันได้โอกาสอีกครั้งนะ
เธอแย่งมันไปไม่ได้
ฉันไม่ยอมให้แย่ง
พี่
ฉันไม่มีความคิดที่จะแย่งเวทีไปจากพี่
สักนิดเลยนะคะ
แต่เธอจะแย่งไปอยู่ดี เหมือนที่อึนโมแรทำ
แรกๆ นางว่าเป็นแฟนคลับและรักฉัน หยอดคำหวานใส่กัน
ต่อมาก็หักหลังกันเมื่อสบโอกาส
- คิดว่าตัวเองต่างเหรอ - ต่างสิคะ
ฉันกับอึนโมแรต่างกันคนละขั้วค่ะ
อย่ามั่นใจนักเลย
คนเราเปลี่ยนกันได้
พี่คะ
บนเกาะร้าง
ฉันมีเพื่อนอยู่คนหนึ่งค่ะ
ชื่อว่านางนวล
อย่ามา อยู่เกาะร้างจะมีเพื่อนได้ยังไง
มีแล้วกันค่ะ เพื่อนที่เป็นนกนางนวล
มันถึงชื่อนางนวลไง
ฉันผูกมิตรกับมันเพราะเกลียดการกินข้าวคนเดียว
ไง
เราผูกพันกันผ่านการแบ่งมันฝรั่งให้กันกิน
- กินสิ - ทุกวัน
เป็นไงบ้างล่ะ เราน่ะ
ต่อมา เพราะไต้ฝุ่น
ฉันเลยไม่เหลืออะไรให้กิน
ราวๆ
สิบวันมั้ง ที่ฉันอดอยาก
ฉันคิดว่าฉันจะตายจริงๆ ซะแล้ว
ทันใดนั้นเอง
ฉันเห็นนางนวลกกไข่อยู่ค่ะ
เธอขโมยไข่มากินสินะ
ไม่ใช่นะคะ
ฉันไม่ได้กินค่ะ
ฉันน่ะ
ไม่มีวันทำอะไรที่จะหักหลังพี่เด็ดขาด
ฉันยอมอดตายซะดีกว่าค่ะ
เพราะฉะนั้น
ให้ตายฉันก็ไม่แย่งเวทีของพี่ค่ะ
บอกแล้วไงว่าฉันจะกลับแล้ว
ฉันไม่ทำแล้ว
ถ้ากลับตอนนี้ มันจะเรื่องใหญ่ครับ
การขึ้นเวทีต่างหากที่จะเป็นเรื่องใหญ่กว่า
เบาเสียงหน่อยครับ ข้างนอกคนอยู่เยอะ
ไม่เป็นไรใช่ไหม
ผมไม่เป็นไรครับ
ร้องไปก่อนครับ เดี๋ยวผมจะตามจัดการให้
"ตามจัดการ" เหรอ
จะตามจัดการได้เหรอคะ
ปัญหาเสียงขัดข้อง
อินเอียร์พัง ข้ออ้างมีเยอะแยะครับ
ผมจะให้ข้อมูลชี้แจงกับสื่อ…
สื่อก็จะเขียนข่าวแบบบิดเบือนน่ะสิคะ
"อึนโมแรพิสูจน์แล้วว่า ตัวเองเป็นตัวสำรองของซอมกฮา"
"ซอมกฮา ดีว่าตัวจริงที่รอดจากเกาะร้าง
โค่นอึนโมแร ดีว่าตัวปลอม"
ฉันปูพรมแดงให้ซอมกฮาได้เดบิวต์สินะ
คุณซอมกฮาคะ
- คะ - โปรดิวเซอร์คังอยากให้คุณ
เตรียมแต่งหน้าและแต่งตัวค่ะ
ฉัน…
ไม่ค่ะ ฉันไม่จำเป็นต้องเตรียม
ไม่ค่ะ น้องคนนี้แหละค่ะ
น้องเขาจะร้องเพลงบนเวที
วันนี้เป็นเวทีของเธอ
ไม่ใช่เวทีของฉัน
แต่งน้องเขาให้สวยๆ เลยนะคะ
ได้ค่ะ
เร็วเข้า
เชิญทางนี้ค่ะ
ฉันจะไปอ่านสคริปต์นะ
แต่งให้สวยเช้งเลยนะคะ
- แต่พี่คะ - ค่ะ
พี่คะ
"ที่ผ่านมา…
ฉันไม่ได้
ร้องเพลงเอง
มีคนอื่นร้องแทนฉัน
บนเวทีนี้ค่ะ"
ขอดื่มน้ำแป๊บนะคะ
(ระหว่างซอมกฮาและอึนโมแร)
เราทวงชื่อของเราคืนได้
แล้วก็บอกมกฮาได้ว่าเราเจอจองกีโฮแล้ว
ทำไมเราจะทำไม่ได้ ทำไม
ถ้าทำแบบนั้นนะ พี่
ครอบครัวของเราจะพังหมด
ฮัลโหล มกฮา ตอนนี้อยู่ไหนเหรอ
เปล่า ฉันได้ยินเรื่องทั้งหมดแล้ว
วันนี้เธออาจจะขึ้นเวทีในท้ายที่สุด
ขอโทษครับ
ฉันมีอะไรจะบอกน่ะ
อูฮัก
ฉันเอง ฉัน
มกฮา
อือ
มีอะไรจะบอกฉันงั้นเหรอ
อ๋อ เรื่องนั้น
- คือว่า… - คุณซอมกฮา
เห็นคุณซอมกฮาไหมครับ
- คุณซอมกฮา - มีอะไร
- คุณซอมกฮา - คะ
- ค่ะ - ครับ
เออใช่
จะเริ่มซ้อมแล้วนะครับ
ค่ะๆ จะไปเดี๋ยวนี้แหละ
ไว้คุยกัน ไว้คุยกันนะ
เราจะเช็กบล็อกกิ้งก่อน จากนั้นก็จะซ้อมครับ
ได้ค่ะ
ว้าว คุณดูเป็นคนละคน กับผู้หญิงที่ผมเห็นบนเกาะร้างเลย
ไม่จริงหรอกค่ะ
ฉันว่าฉันก็ดูเหมือนเดิมเด๊ะ
อย่ามา ตอนนั้นคุณสภาพไม่ใช่คนเลยครับ
อย่างกับมนุษย์ยุคหินเนื้อตัวมอมแมม…
คุณมีเสน่ห์แบบดิบๆ เสน่ห์ที่ต่างจากตอนนี้โดยสิ้นเชิงน่ะครับ
ขอบคุณค่ะ
เดี๋ยวนี้ยังอาสาไปเก็บขยะตามเกาะร้างไหมคะ
นักดูแลเกาะน่ะเหรอ
แน่นอนสิครับ
หือ
ที่จริงไม่แล้วครับ
รุ่นพี่คังเป็นอะไรนะ แกไม่เคยหยุดสักครั้ง
"รุ่นพี่คัง" เหรอ รุ่นพี่คังคนไหนเหรอคะ
รุ่นพี่คังโบกอลครับ
รุ่นพี่คังเป็นผู้ก่อตั้งชมรมนั้นสมัยอยู่มหาวิทยาลัย
เราเจอกันที่นั่นแหละครับ
รุ่นพี่ไปเกาะร้างตลอด ไม่เคยพลาดสักครั้ง ยกเว้นตอนเข้ากรม
เกิดอะไรขึ้นนะ
(ปัดฝุ่นยุคทอง)
ไม่เข้ามาล่ะครับ
อ๋อ ค่ะๆ
คุณพระคุณเจ้า…
ฉันฝันไปหรือเปล่า
- เวทีสวยใช่ไหมล่ะครับ - ค่ะ
เอาละ คุณซอมกฮาจะอยู่ข้างล่างนี้นะครับ
ส่วนคุณอึนโมแรจะอยู่ข้างล่างโน้น
อ้อมข้างหลังเวทีนี้
ระหว่างสลับฉาก
พอประตูแอลอีดีเปิดออก…
บอกแล้วไงคะ
ฉันไม่อยากให้ซอมกฮาออกมาสู่โลกใบนี้
ฉันถึงได้มาออกรายการบ้าๆ นี่ไง
แต่ตอนนี้ ฉันเป็นไม้ประดับให้ซอมกฮาแล้ว
ทำไมชอบฟันธงว่าซอมกฮาจะชนะล่ะครับ
ไม่มั่นใจขนาดนั้นเลยเหรอ
การแข่งครั้งนี้
เป็นโอกาสสำหรับคุณโมแรครับ
โอกาสบ้าอะไร
คุณบอกว่าคุณรู้สึกด้อยกว่าซอมกฮา ที่ไม่เป็นตัวเป็นตนมาตลอดใช่ไหมครับ
ตอนนี้ อีกฝ่ายโผล่มาตัวเป็นๆ แล้ว
งั้นคุณก็ชนเลยครับ
ชนให้ชนะ
ไม่แน่ใจค่ะ
คุณอาจจะคอแห้งได้ ดังนั้นดื่มน้ำเยอะๆ นะครับ
เข้าห้องน้ำล่วงหน้า
คุณอึนโมแร ขอเช็กบล็อกกิ้งหน่อยค่ะ
ถ้าตื่นเต้นและต้องการยาคลายเครียด ก็แจ้งผมได้เลยครับ
ขอสักเม็ดได้ไหมคะ
- ครับ สักครู่นะ - ได้ค่ะ
แหม สวยนะเนี่ย
คิดมาจากบ้านเลยสิว่าจะพลิกดินสู่ดาว
อะไรนะคะ
คิดมาจากบ้านเหรอ
ไม่ไง ก็ต้องคิดมาจากบ้านก่อนแล้วปะ ไม่งั้นเธอจะทำการใหญ่ระดับนี้ได้ยังไง
ฉันน่าจะรู้ทันตั้งแต่ตอนที่เธอเกาะแกะพี่รันจู
ที่เทศกาลทอด็อกแล้ว
ถ้าชีวิตของเราได้ดั่งใจเหมือนคิดมาจากบ้าน
ฉันไม่ไปติดเกาะร้างตั้งแต่แรกหรอก
ได้เป็นนักร้องไปแล้วค่ะ
ดูจากคำพูดของรุ่นพี่แล้ว
แสดงว่ารุ่นพี่ดำเนินชีวิต
โดยใช้หลักคิดมาจากบ้านแน่เลยค่ะ
เธอนี่อวดดีกว่าที่คิดนะ
มองไปรอบๆ นะครับ สัมผัสบรรยากาศ
สวัสดีครับ
จะทำหน้าอย่างนั้นขึ้นเวทีเหรอครับ
คะ
หน้าฉันทำไมเหรอคะ
ดูกำลังคิดมากและกลุ้มใจอยู่ครับ
อ๋อ
หวังว่าคุณจะไม่ทำหน้าแบบนั้นบนเวทีนะครับ
ขอแบบไม่กังวล แบบไม่คิดมาก
วันนี้ผมอยากให้คุณจดจ่ออยู่แต่กับเวทีครับ
โปรดิวเซอร์คังต้องคิดว่า ฉันจะขึ้นเวทีแหงๆ เลยค่ะ
ในขณะที่คนอื่นบอกว่า แค่ "ถ้า" เดียวก็เป็นไปได้ยากแล้ว
ความเป็นไปได้ในโลกนี้ ก็ 50 ต่อ 50 หมดละครับ
ไม่เป็นไปได้ ก็เป็นไปไม่ได้
จริงของคุณค่ะ ไม่เป็นไปได้ ก็เป็นไปไม่ได้
รุ่นพี่
มาดูภาพขึ้นจอแอลอีดีหน่อยครับ
โอเค
คุณซอมกฮาสวยใช่ไหม
พอแต่งเนื้อแต่งตัวแล้ว คุณเขาตรงสเปกผมเลยครับ
อยากตายหรือไง
ไม่อยากครับ ทำไมเหรอ
ทำไมอะ
ไปไกลๆ เลย
เปลี่ยนภาพจอแอลอีดีหน่อยครับ
พื้นหลังเก๋นะเนี่ย
โปรดิวเซอร์คังเป็นคนเลือกค่ะ
บอกว่าพื้นหลังต้องเหมือนทะเล
ทะเลเหรอ
เก๋กรุบ
ดูดีใช่ไหมล่ะครับ
แสงจะเปลี่ยนเป็นสีฟ้าทีหลังครับ
นี่
เป็นไงบ้าง เพลงที่ฉันร้อง
ก็ เกินคาดนะ
นั่นชมหรืออะไรเนี่ย
ใกล้เคียง ฉันว่าเธอยังขาดอะไรอยู่นะ
ในสายตาฉัน
"ขาด" เหรอ
ฉันขาดอะไรล่ะ
ขาดวุฒิภาวะ มารยาท และความคิด
อะไรเนี่ย
แถมยังขาดความกังวล
ขาดความหม่นหมอง
ขาดความกลุ้มใจ
และขาดเหตุให้ร้องไห้
เพราะงั้นทุกครั้งที่มองเธอ…
- อิจฉาหรือไง - อะไร
แหงละ อิจฉาก็ไม่แปลก
ขนาดฉันยังอิจฉาตัวเองเลย
เธออิจฉาตัวเองเหรอ
ฉันน่ะนะ วันนี้
เห็นตัวฉันในอนาคตอีกยาวไกล
ฉันเห็นแล้วยังอิจฉาเลย
ขอบอกเลยว่าฉันคนนั้นดูสวยตะลึงโคตรๆ
นับจากนี้ไป
ฉันจะมุ่งหน้าไปสู่วันนั้น ใส่เกียร์เดินหน้าไม่หยุดเลย
ฉันอยากให้คนรู้สึกถึงทะเลในทันที
ทำยังไงดีล่ะ
(รายการปัดฝุ่นยุคทองจะเริ่มในอีกสักครู่)
โฆษณาเหลืออีกสิบวินาทีครับ
เตรียมเครนกล้องด้วยครับ
ห้า สี่
สาม สอง หนึ่ง
หก คัต
พิธีกร ประจำที่
สาม คัต
สวัสดีครับ ผม คิมกีฮยอน พิธีกรรายการปัดฝุ่นยุคทอง
ยินดีที่ได้พบครับ
ครับ วันนี้คุณยุนรันจูจะท้าชิงปัดฝุ่นยุคทอง
- เป็นครั้งที่สี่ - ใครจะชนะล่ะเนี่ย
อึนโมแรปะ ให้ 80 เปอร์เซ็นต์เลย
- แฟนด้อมใหญ่กว่ากันเยอะเหอะ - ขอเสียงปรบมือครับ
หก คัต
ครับ ขอแนะนำคุณยุนรันจู นักร้องที่จะท้าชิง
ปัดฝุ่นยุคทองครั้งที่สี่
ครับ สัปดาห์นี้เรามีคู่แข่งพิเศษ
อดีต เจ้าของฉายายุนรันจูรุ่นต่อไป
ปัจจุบัน เจ้าของฉายาดีว่าตัวท็อป
คุณอึนโมแรครับ
สวัสดีค่ะ อึนโมแรนะคะ
ฉันไม่อยากเชื่อเลยค่ะ ว่าฉันจะได้ยืนบนเวทีเดียวกับรุ่นพี่แบบนี้
รุ่นพี่เป็นพี่เลี้ยงของฉันและต้นแบบของฉันค่ะ
จริงเหรอคะ ไม่ยักรู้ เป็นเกียรติเช่นกันค่ะ
อ๋อค่ะ เป็นเกียรติเช่นกันค่ะ
ครับ คุณสองคนมีมิตรภาพที่สวยงาม แต่ผู้ชนะมีได้เพียงหนึ่งเดียว
รบกวนแต่ละท่านกล่าวอะไรสักเล็กน้อยครับ
เริ่มจากคุณอึนโมแรครับ
ความจริง วันนี้สภาพเสียงของฉันไม่ค่อยดีค่ะ
แต่ฉันก็ยังมาเพราะอยากขึ้นเวทีแสดงกับรุ่นพี่
อาจจะขาดตกไปบ้าง แต่ฉันจะทำเต็มที่
ดังนั้นโหวตให้ฉันเยอะๆ นะคะ
ครับ เชิญคุณยุนรันจูกล่าวอะไรสักเล็กน้อย
(ก่อนจะกล่าวอะไร ฉันมีเรื่องจะขอโทษผู้ชมทุกท่านค่ะ)
ไหงเป็นงั้นล่ะ
สคริปต์ก็มี ทำไมไม่พูดตาม
ห้า คัต
ฉันน่ะ
ไม่มีวันทำอะไรที่จะหักหลังพี่เด็ดขาด
ฉันยอมอดตายซะดีกว่าค่ะ
ก่อนจะกล่าวอะไร
ฉันมีเรื่อง
จะขอโทษผู้ชมทุกท่านค่ะ
ขอโทษเหรอ เรื่องอะไรครับ
ทำให้ฉันลุ้นอยู่ได้เนี่ย
กล้องสาม ถ่ายคุณยุนรันจูครึ่งตัวครับ
ขอบคุณครับ
สาม คัต
ตลอดเวลาที่ผ่านมา…
ฉันยืนอยู่บนเวทีนี้ด้วยเสียงของคนอื่น
ไม่ใช่เสียงของตัวเองค่ะ
หมายความว่าคุณลิปซิงก์มาตลอดเหรอครับ
ถูกต้องค่ะ
ขอโทษนะคะ
ในฐานะนักร้อง
ฉันทำเรื่องที่ไม่สมควรทำลงไปค่ะ
ฉันไม่มีอะไรจะแก้ตัว
แต่มีเสียงร้องหนึ่งที่ฉันอยากให้ทุกท่าน
ได้ฟังมากๆ เลยค่ะ
และเจ้าของเสียงร้องนั้น
ไปติดแหง็กอยู่บนเกาะร้าง
โดยไม่ตั้งใจ เมื่อ 15 ปีก่อนค่ะ
เรื่องมันฟังดูคุ้นๆ นะ
ข่าวที่นายทำใช่ไหม
ครับ
ข่าวคุณซอที่รอดชีวิตกลับมาจากเกาะร้าง
โชคดีนะคะ ที่เจ้าของเสียงนั้น
รอดชีวิตกลับมา หลังผ่านไป 15 ปี
และเสียงร้องยังเหมือนเดิม
แต่ทว่า ฉัน
หาวิธีป่าวประกาศให้โลกรู้จักเสียงนั้นไม่ได้ค่ะ
คุณพระ พูดถึงมกฮานี่นา
เพราะเหตุนี้ฉันถึงตัดสินใจมาร่วมรายการนี้ค่ะ
ฉันอยากให้ทุกท่าน
ได้ฟังเสียงร้องนั้น ต่อให้ต้องยืมชื่อของฉันก็ตามค่ะ
ฉันขอโทษจริงๆ ค่ะ
ฉันเชื่อว่าในการแข่งขันนี้
มีผู้ชนะเพียงหนึ่งเดียวค่ะ
และคนคนนั้นไม่ใช่ฉันหรือคุณอึนโมแรค่ะ
ถ้าอยากพบคนคนนั้น
รบกวนโหวตให้กับเสียงของเธอ
ไม่ใช่ให้กับนักร้องค่ะ
อ๋อ ครับ
เอ๊ะ นั่นไม่อยู่ในสคริปต์นะ
จิ้งจอกเจ้าเล่ห์ของแท้
เจ๊แกปั่นประสาทอึนโมแรและปั่นโหวตด้วย
แบบนี้ ซอมกฮามีสิทธิ์ชนะครับ
ครับ ปัดฝุ่นยุคทองสัปดาห์นี้
ไม่ใช่ศึกระหว่างยุนรันจูและอึนโมแร
แต่เป็นศึกระหว่างเสียงร้องปริศนาจากเกาะร้าง
และอึนโมแร
กติกาเหมือนเดิมครับ
เสียงร้องฝั่งซ้ายคือหมายเลขหนึ่ง
เสียงร้องฝั่งขวาคือหมายเลขสอง
กด #2142
และโหวตให้กับเสียงร้อง ไม่ใช่ให้กับนักร้องครับ
เจ้าของเสียงร้องที่ได้คะแนนโหวตมากที่สุด
จะขึ้นมาบนเวทีนี้ครับ
เอาละครับ ไปรับฟังบทเพลงของทั้งคู่กันได้เลย
เพลง "โอเพน ยัวร์ อายส์"
ดูหมู่ดาวสิคะ
หมู่ดาวที่ส่องสว่าง
เผยความในใจฉัน
รู้สึกหรือเปล่า
หัวใจของฉัน
เฝ้าคิดถึงคุณเสมอมา
ฉันยังรักคุณ
ฉันว่าฉันรู้แล้วค่ะ
เหตุผลที่คุณกับฉันได้มาเจอกัน…
กระแสไปทางคุณโมแรครับ
ยังไม่ทันร้องเลยครับ
คะแนนนำไปครึ่งหนึ่งแล้ว
นำแค่ครึ่งยังไม่พอหรอก
ถ้าครึ่งหนึ่งมาจากแฟนด้อม
งั้นอีกครึ่งก็ต้องได้มาจากเสียงร้อง
ฉันยืนอยู่ตรงนี้ ลืมตาสิ
อยู่ตรงนี้ อยู่กับคุณ
ความมืดย่างเข้ามา ทีละก้าวสองก้าว
ต่อให้สูญเสียแสงสว่างไป…
เจ้าตัวสั่นนะนั่น
ร้องด้วยชั้นเชิงไม่ได้แปลว่ามีฝีมือ
เป็นแสงสว่างให้กัน
ฉันยังรักคุณ
ฉันว่าฉันรู้แล้วค่ะ
เหตุผลที่…
คอรัสและออร์เคสตรา ประจำที่ครับ
จะปิดโหวตในสามวินาทีครับ
ไม่เป็นไรค่ะ
ฉันจะฝ่าอนาคตที่กำหนดไว้แล้ว
และจะวิ่งไปหาคุณ
ครับ หมดเวลาโหวตแล้วครับ
รายการปัดฝุ่นยุคทองสัปดาห์นี้ ทุบสถิติใหม่ถึงสองสถิติครับ
สถิติแรก คะแนนโหวตเอสเอ็มเอส สูงสุดเป็นประวัติกาล
สถิติสอง ผู้ชนะเฉือนชนะ ไปด้วยคะแนนห่างน้อยที่สุดเท่าที่มีมาครับ
ขอเบอร์ของซอมกฮาหน่อย
ได้ครับ
สุดท้ายแล้ว ทุกท่านเลือกเสียงร้องฝั่งไหนกันครับ
ไฟครับ
เอาต์
กล้องสอง ถ่ายเวทีเต็มเฟรม
ผลโหวตล่ะครับ
เตรียมภาพขึ้นจอแอลอีดีครับ
เอาละ เราจะเฉลยผลคะแนนโหวต
และต้อนรับผู้ชนะขึ้นมาบนเวทีครับ
กีโฮ
นายเคยเป็นแบบนี้ไหม
เวลาที่หัวใจแทบจะระเบิด
เพียงแค่นึกถึงอะไรบางอย่างน่ะ
ไม่เคย
แต่วันนี้เป็นแล้ว
โอเค จะเริ่มแล้วนะ
เอาละ
พร้อมนะ
คิว
ฉันยืนอยู่ตรงนี้ ลืมตาสิ
อยู่ตรงนี้ อยู่กับคุณ
เราเคยหลงอยู่ในเขาวงกตที่ไม่สิ้นสุด
แต่จากนี้ ฉันจะไม่ปล่อยคุณไปอีกแล้ว
ฉัน
ฉันจะเป็นแสงดาวของคุณ
จะเป็นแสงของคุณทุกเมื่อ
มองฉันสิคะ
ฉันจะไม่ปล่อยมือคุณอีกแล้ว
จะอยู่เคียงข้างคุณดั่งแสงดาว
ฉันยืนอยู่ตรงนี้ ลืมตาสิ
อยู่ตรงนี้ อยู่กับคุณ
ดีว่าจากเกาะร้าง
ขอแนะนำคุณซอมกฮาให้รู้จักครับ
- ซอมกฮา - ซอมกฮา
เก่งมาก
เก่งมากจนฉันไม่อิจฉาเลย
พี่
ในที่สุด
ฉันก็ตายตาหลับแล้วค่ะ
ไม่ได้ ห้ามทำแบบนั้น
ฉันยังตายตาไม่หลับนะ
ฉันจะพิสูจน์ให้โลกเห็นว่าฉันถูก
นี่แค่เริ่มเท่านั้น เตรียมใจไว้ด้วยล่ะ
ถ้าถอดใจเท่ากับทรยศกันนะ
ฉันจะไม่ทรยศเด็ดขาดค่ะ พี่
โหย
ว้าว คำค้นหาอันดับหนึ่งตอนนี้
คือซอมกฮา ดีว่าเกาะร้างหมดเลย
คังอูฮัก
ฉันว่านายจะต้องไปทำข่าวติดตามแล้วละ
คังอูฮัก
เราทำถึงทำสุดตลอดไงคะ
อ๋อ อยากทาบทามคุณซอมกฮาเหรอคะ
ไม่แน่ใจเลย
ลองโทรไปอาร์เจ เอ็นเตอร์เทนเมนต์ก่อนสิคะ
เธอทำงานเป็นผู้จัดการส่วนตัวให้คุณยุนรันจูอยู่
ค่ะ ได้ค่ะ
สายจะไหม้แล้วแม่
วงวารยุนรันจูเนอะ
นึกว่าคัมแบ็กอยู่แท้ๆ ใช่ไหมล่ะคะ
เฮ้ย อึนโมแรน่าสงสารกว่าอีก
นางเคยได้ฉายาว่าราชินีร้องสดแท้ๆ
ตอนนี้บัลลังก์สะเทือนไปหมดแล้ว
ไม่หรอกมั้ง
เดี๋ยวพวกบ่าวไพร่เดนตายของนาง ก็กางปีกปกป้องนางสุดตัว
อึนโมแรไม่ใช่ราชินีค่ะ
จริงค่ะ
ราชินีก็เว่อร์ไปนิด
แค่เจ้าหญิงมั้ง
ไม่ใช่เจ้าหญิง แต่เป็นอึนโมแรค่ะ
แฟนคลับคือแฟนคลับ ไม่ใช่บ่าวไพร่
และไม่ใช่เดนตาย แค่เชียร์คนที่ชอบ
อ๋อ
ใช้คำพูดให้ดีๆ เข้าใจไหม
ไปๆ
ไว้จะติดต่อไปนะคะ
นี่เธอ เฮ้อ
โอ๊ย เธอก็…
รีบวิ่งหน้าตั้งมาทันที เพื่อฟังความเห็นหลังมอนิเตอร์สิท่า
ศิษย์ย่อมไม่ทิ้งครูค่ะ
รุ่นพี่พูดแบบนั้นเพราะรู้ว่าฉันอยู่ในนี้ใช่ไหมคะ
เปล่า ฉันไม่รู้
ถ้ารู้ละก็ ฉันพูดอีกแบบไปแล้ว
อีกแบบเช่นอะไรคะ
"เห็นไหมล่ะ นางเป็นตัวปลอม เป็นตัวสำรองให้ซอมกฮา"
แบบนั้นหรือเปล่า
ทำให้มันดีเถอะ
ถ้าเธอทำได้ไม่ดี แฟนๆ จะโดนด่า
เมื่อกี้ได้ยินแล้วใช่ไหม
สองคนนั้นเรียกแฟนๆ ของเธอว่าบ่าวไพร่
แฟนๆ ของพี่ก็โดนเรียกแบบนั้นบ่อยค่ะ
ทำอย่างกับว่าตัวเองดีตายละ
ฉันไม่ดีหรอก
ฉันถึงรู้ไง รู้แล้วก็พูดให้ฟัง
เธอน่ะ อย่าเผลอแล้วกัน ไม่งั้นจะเป็นอย่างฉัน
จะแช่งกันเพื่อ
แช่งอะไร อวยพรย่ะ
ไหนว่าฉันเป็นต้นแบบของเธอไง
พัฒนาตัวเองเข้าล่ะ ถ้าไม่อยากอยู่ในสภาพเดียวกับฉัน
ขอบคุณครับ
โทษนะครับ
เปิดประตูหน่อยครับ
ทีมงานตกลงจะตัดต่อเทปวันนี้ให้ ก่อนอัปโหลดให้ดูย้อนหลังครับ
เราจะร่อนจดหมายชี้แจงกับสื่อ
ว่าวันนี้ร่างกายของคุณไม่เต็มร้อย
- อึนโมแร - อึนโมแร
แป๊บหนึ่งนะคะ
ครับ
พี่คะ สู้ต่อไปนะคะ
- อึนโมแร - อึนโมแร
ขอโทษที่ทำให้ผิดหวังนะคะ
- อึนโมแร - อึนโมแร
ครั้งหน้าฉันจะทำให้ดีกว่านี้
หนูไม่ผิดหวังเลยค่ะ
พี่ พี่ต้องรักษาสุขภาพนะคะ
- อึนโมแร - อึนโมแร
ทำดีมากเลยวันนี้
วันนี้คุณสวยมากค่ะ
เยี่ยมมากครับ
- ขอบคุณครับ - ขอบคุณนะคะ
วันนี้ทำได้เยี่ยมครับ
- สุดยอดๆ - สุดยอดเลยค่ะ
คุณนักเขียนบท
ไม่ทราบว่าตอนนี้
โปรดิวเซอร์คังอยู่ไหนเหรอคะ
อยู่ในห้องควบคุมมั้งคะ
อ๋อ ค่ะ
ทำดีมากครับ
ไว้ราวๆ สัปดาห์หน้า ผมจะจองร้านอาหารให้นะครับ
สุดยอดๆ
- ทำดีมากครับ - เยี่ยมมากครับ
- มีคิวการ์ดเหลือไหมครับ - คิวการ์ดเหรอ
ถามหาทำไมเหรอ
ผมจะขอลายเซ็นคุณซอมกฮาล่วงหน้าครับ
ตอนนี้กระแสตอบรับล้นหลามเลยครับ
คิวการ์ดรายการแรกพร้อมลายเซ็นไงครับ
ไม่แน่นะ ผมอาจจะซื้อบ้านด้วยไอ้นี่ได้ก็ได้
คิดว่ามันจะทำเงินได้เหรอ
รู้จักไมเคิล จอร์แดนใช่ไหมครับ
การ์ดพร้อมลายเซ็นใบแรกของเฮียแก ถูกประมูลในราคา 3.2 พันล้านวอน
ทำไมไม่เปิด
บัญชีเงินเก็บเพื่อบ้านไปเลยล่ะ
ซอมกฮาระดับเดียวกับไมเคิล จอร์แดนซะเมื่อไร
ผมขอด้วยได้ไหมครับ
ฝากหน่อย
(ปัดฝุ่นยุคทอง)
แกคิดยังไงถึงให้มกฮาขึ้นเวที
เหตุผลก็ง่ายๆ เลย
เมื่อเป็นรายการสด เราก็ทำตามกติกาที่กำหนดไว้
และผู้ชนะโหวตก็ขึ้นไปบนเวที
แสดงว่าไม่มีแผนสินะ
ผมทำไปตามเหตุและผล
- ใช่เวลาพูดเล่นไหม - พี่
ผมจริงจังกว่าครั้งไหนเลยนะ
ขืนเป็นอย่างนี้นะ อย่างที่แกว่าเลย
ครอบครัวของเราจะพังหมด
อะไร
ทีนี้ก็รอแค่เวลาที่ไอ้ลุงนั่นจะหามกฮากับเราเจอ
- เราต้องมีแผนรับมือ… - และแผนของพี่คืออะไรกันแน่ล่ะ
โกหกต่อไป ขวางทางคนที่ฝันจะเป็นนักร้อง
และอยู่กับชื่อปลอมๆ ไปตลอดเหรอ
นั่นเหรอคือแผน
เราอยู่แบบนี้ไปตลอดได้เว้ย
ฉันจะอยู่แบบที่แกอยู่มาบ้างแล้ว
อดีตแค่นั้น
ฉันซุกมันไว้ใต้พรมก็ได้
นั่นเพราะพี่เพิ่งรู้น่ะสิ
แต่ผม…
ผมอยู่แบบนี้มา 15 ปีแล้ว
และก็อยู่มาอย่างดีด้วย
ไหนว่าแกลืมอดีตได้โดยหลอกฉันไง
เราเหนื่อยกันมานะ
ระหว่างที่นอนห้องเดียวกัน พี่ถามผมทุกวัน ผมก็โกหกพี่ทุกวัน
ผมหลอกคนอื่น…
ต่อไปไม่ไหวแล้ว
ผมเอือมเต็มทน
ผมถึงห้ามไม่ให้พูดเรื่องส่วนตัวออกอากาศ
เพราะมันจะล่อใจพวกจิตไม่ปกติร้อยพ่อพันแม่ไง
(รุ่นพี่)
ค่ะ พี่
ฉันอยู่ที่จอดรถ เธออยู่ไหน
ฉัน…
พี่คะ คือ
ฉันขอโทษจริงๆ
แต่พี่กลับบ้านไปก่อนได้ไหมคะ
ตอนนี้ ฉัน…
มกฮา
ลืมชาร์จมือถืออีกฉัน
เกิดอะไรขึ้น
มือถือของฉัน…
ทำไงดีล่ะ
ต้องใช้มือถือเหรอครับ
แค่โทรหาคุณซอมกฮาใช่ไหมครับ
ไม่ต้องหรอกค่ะ
ฉันไม่สนิทใจจะให้ประธานอีช่วย
มีเบอร์ของมกฮาตั้งแต่เมื่อไรคะ
วันนี้ครับ
ทำไมเหรอ เล็งซอมกฮาไว้เป็นคนต่อไปหรือไง
ไม่ได้เล็งหรอก
ผมคิดอยู่ว่าจะยื่นข้อเสนอให้ดีไหม
ข้อเสนอเหรอ ข้อเสนออะไร
หรือจะให้เข้าสังกัด
กำลังพิจารณาอยู่ครับ
เมื่อกี้มกฮาดูสวยมากใช่ไหมล่ะคะ
ออร่าจับเชียว
นั่นสิครับ
ดูเป็นคนละคนเลยครับ
หรือเราไม่ควร
จะฟังโบกอล
ตอนนั้นนะ
"ตอนนั้น" เหรอ
จริงสิ
ตอนนั้น
ตอนนี้ใครอยู่บนดาดฟ้านะ
คุณยุนรันจูกับมกฮาครับ พี่เป็นคนพามา
อะไรนะ
มกฮา มกฮาคนนั้นน่ะนะ
ซอมกฮาที่แกตามหามานานน่ะเหรอ
เบาๆ สิคะ อูฮักจะตื่น
ไม่ใช่อะไร
ไอ้อยู่น่ะอยู่ได้ ถ้าอยากอยู่
แต่ถ้ามกฮาจำแกได้ขึ้นมาล่ะ
มกฮาจำผมไม่ได้สักนิดเลยครับ
ผมเปลี่ยนไปเยอะมั้ง
โล่งอกไปที
ไม่ต้องห่วงครับ
ผมจะไม่โป๊ะและมกฮาจะจำผมไม่ได้แน่นอน
เราควรทำยังไงครับ
เราให้มกฮาอยู่ จนกว่ามกฮาจะตั้งตัวได้ แค่นั้นเลยครับ
นะครับ
อะไรของลูกเนี่ย
ลูกเคยค้านหัวชนฝาตอนพี่พามกฮาเข้ามาอยู่นี่
แปลว่าอนุญาตใช่ไหมครับ
แม่ได้เห็นรอยยิ้มล้ำค่าของลูกเพราะมกฮานะ
แม่จะไม่อนุญาตได้ยังไง
ไม่ต้องห่วงนะ
เราจะปฏิบัติกับมกฮาเหมือนคนในครอบครัว
ขอบคุณครับ
ขอบคุณนะครับแม่
โบกอลในสมัยนั้น
ก็ยิ้มสวยมากนะ
เราโดนลงโทษที่โกหกมั้งคะ
ยิ่งเด็กๆ ยิ้มเท่าไร เราก็ยิ่งกังวล
ไม่เป็นไรๆ
ไม่เป็นไรแล้ว
เราไม่เป็นไรแล้วครับ
(ปัดฝุ่นยุคทอง ห้องพักของคุณยุนรันจู)
(น้องของโดรน)
คุณลุง
สบายดีหรือเปล่าคะ
มาทำอะไรถึงที่นี่คะ
ลุงมีอะไรจะถามน่ะ
หนูรู้ไหมว่า
ตอนนี้กีโฮอยู่ไหน
คุณลุง
ถ้าหนูรู้อยู่แล้วละก็
ตอนที่คุณลุงสวมรอยเป็นกีโฮและนัดหนูไปหา
หนูจะไปตามนัดไหมล่ะคะ
ก็จริงอยู่
วันนั้นลุงเสียความรู้สึกจริงๆ นะ
ลุงอุตส่าห์ดีใจที่เจอหนู
แต่หนูหนีไปซะได้
หนูขอโทษค่ะ
ก็คุณลุงวิ่งไล่กวดหนูซะขนาดนั้น
หนูเลยเข้าใจผิดค่ะ
ลุงคงเกิดมามีกรรมมั้ง
เลยทำให้คนเข้าใจผิดอยู่เรื่อย
ทั้งลูกๆ แล้วก็เมียของลุง
หนูก็ด้วย
ถ้าจะขนาดนั้น หนูว่าไม่ใช่แค่กรรมแล้วล่ะค่ะ
ชาวเกาะชุนซัมคิดว่า
ลุงมีกีโฮเป็นลูกชายคนเดียว
แต่หนูไม่ตกใจ
กับคำว่า "ลูกๆ" ของลุงเลยนะ
เคยเจอแชโฮด้วยหรือไง
พูดอะไรคะเนี่ย
หนูไม่ทันฟังที่คุณลุงพูดว่า "ลูกๆ" ด้วยซ้ำ
ขอบใจนะ
เพราะหนูแท้ๆ ลุงเลยรู้ว่ากีโฮยังไม่ตาย
ทีนี้ก็แค่ต้องหาให้เจอ
อะไร…
คุณลุง
รู้ใช่ไหมว่าลุงเคยเป็นตำรวจ
ลุงอ่านสายตาหนูออก
ว่าหนูกำลังโกหกอยู่
กีโฮหลบอยู่ไม่ใกล้ไม่ไกลนี่แหละ
ที่คุณลุงพูดมาไม่ถูกสักคำเลยค่ะ
ให้ตายสิ
เฮ้อ ดึกแล้วนะเนี่ย
ขอตัวกลับก่อนนะคะ
เชิญครับ
ไปที่ไหนดีครับ
ทำยังไงดี
ฉันควรทำยังไงดี
ฉันควรไปที่ไหนคะ
งามได้ใจ
(สำหรับการเริ่มต้น)
เชิญค่ะ
มีธุระอะไรคะ
มกฮากลับมาหรือยังครับ
ยังไม่กลับนะ ทำไมคะ
เราติดต่อไม่ได้น่ะครับ
แป๊บนะคะ
(รุ่นน้อง สายที่ไม่ได้รับจากรุ่นน้อง)
นี่อะไรเนี่ย
พี่ ฉันขอโทษค่ะ
ฉันควรพูดคำนี้กับพี่ต่อหน้า
อย่าถือสาที่ฉันส่งมาเป็นข้อความแทนเลยนะคะ
ไปที่ไหนคะ
เอ่อ…
รถไฟขบวนไหนที่คนน้อยที่สุด
และเดินทางไปไกลที่สุดคะ
ฉันเพิ่งรู้ซึ้งหลังจากขึ้นแสดงบนเวทีวันนี้ค่ะ
สำหรับฉัน เวทีไม่ใช่ความฝัน
เป็นแค่เกาลัดม้าค่ะ
ฉันแค่ชิมคำหนึ่งเพราะมันหน้าตาสวย เหมือนเกาลัดทั่วไป
พอได้ชิมคำหนึ่ง ฉันก็รู้ซึ้งเลยค่ะ
พูดถึงอะไรเนี่ย
มกฮาจะล้มเลิกการเป็นนักร้องเหรอ
มันขมปี๋ซะจน
ฉันคิดว่าฉันตายได้เลย ถ้ากลืนมันลงไปค่ะ
รอด้วย
ทำไมจู่ๆ ยัยนี่เป็นแบบนี้ล่ะ
ฉันจะกลับไปขุดมันฝรั่งกิน
และใช้ชีวิตที่เข้ากับตัวเองค่ะ
เพราะพี่เลยนะ
ฉันถึงได้ฝันไกลเกินเอื้อม แม้จะเป็นเวลาสั้นๆ
และได้มีความสุขค่ะ
ฉันจะจดจำไว้ตลอดชีวิตและเป็นกำลังใจให้พี่นะคะ
ที่นี่เหมือนเกาะร้างนั่นจัง
เขาจะหาฉันไม่เจอใช่ไหม
แค่นี้ก็…
นับว่าสวรรค์แล้ว เทียบกับเกาะร้างนั่น
ใช่แล้ว
ชีวิตในเมืองไม่ใช่สไตล์ของฉันหรอก
มกฮา
ซอมกฮา
นี่
ใช้เวลาเท่าไรเหรอ
มกฮา
ขอโทษครับ
อะไรคะเนี่ย
(ร้านอาหารดัมชอน)
สวัสดีนะคะ
ไม่ต้องเลือกหรอก
เราขายอยู่อย่างเดียว
กุกบับใบหัวไชเท้าแห้ง
ราคาสามพันวอน
อ๋อค่ะ
หูย น่ากินจัง
โอ้โฮ เผ็ดดีนะคะ
เราเคยเจอกันหรือเปล่า
เธอดูหน้าคุ้นๆ นะ
ไม่น่าจะใช่นะคะ
ฉันเพิ่งมาที่นี่ครั้งแรก
ก็จริง เธอไม่ได้พูดภาษาถิ่นที่นี่
เดี๋ยวนะ
เธอใช่นักร้องหรือเปล่า
ใช่จริงด้วย
เมื่อวานป้าดูทีวี เธอติดเกาะร้างและรอดกลับมา
เธอใช่ไหม
ใช่ค่ะ
แต่มันเร็วไป
ที่จะเรียกฉันว่านักร้องนะคะ
ว้าย
ทำยังไงดี
อุ๊ย
นี่จ้ะ
นี่นะ เซ็นตรงนี้
เถ้าแก่เนี้ย
ฉันเป็นนักร้องไม่ได้ค่ะ
และไม่มีลายเซ็นด้วย
อย่ามาตลก
โลกนี้ไม่มีอะไรเป็นไปไม่ได้
เธอทำได้ เข้าใจไหม
ตรงนี้เลย
เร็วสิ
มีอยู่นะคะ
ไอ้สิ่งที่ฉันไม่ควรทำในชีวิตนี้
มันมีอยู่นะคะ
ตายแล้ว ดูทำเข้า
ร้องไห้ทำไมเนี่ย
เพราะฉัน
โกหกค่ะ
ฉันขโมยไข่นกนางนวลนั่นมากิน
แต่ฉันโกหกว่าไม่ได้กิน
ฉันไม่ควรทำอย่างนั้นกับเพื่อน
รู้ทั้งรู้ว่าเป็นการทรยศ
แต่ฉันก็ยังกินมันค่ะ
เพราะฉันนึกว่าฉันจะอดตาย
แต่นกนางนวลไม่เข้าใจค่ะ
ฉันไม่ได้แก้ตัวด้วย
มันเป็นเพื่อนเพียงคนเดียวของฉันนะ
แต่เรากลายเป็นศัตรูกัน
เพราะรู้สึกผิดเหลือเกิน
ฉันถึงได้ร้องไห้น่ะค่ะ
นี่นะ
เล่าอะไรของเขา
ขอโทษที่เล่านะคะ
อย่าร้องเลยนะ
ฉันไม่ขอลายเซ็นของเธอแล้ว
เฮ้อ รู้สึกผิดจังฉัน
อย่ารู้สึกผิดสิคะ
ขอกุกบับถ้วยนึงครับ
พอคิดดูแล้ว เรายังไม่ได้กินข้าว ตั้งแต่เมื่อวานเลยครับ
ทำไมไม่กินข้าวกินปลาล่ะ
รู้ได้ยังไงคะว่าฉันอยู่ที่นี่
ผมเสิร์ชชื่อคุณครับ
เสิร์ชเหรอ
โบกอล มีคนเจอมกฮาที่คาเฟ่ เมื่อหนึ่งชั่วโมงก่อน
(คนดังที่เดบิวต์วันนี้)
ถ้าจะขนาดนั้น หนูว่าไม่ใช่แค่กรรมแล้วล่ะค่ะ
ใช่จริงด้วย ยัยคนนั้นไง
- ใช่ปะ - ใช่
(สถานีฮัมชาง)
คุณแทบจะเป็นคนสาธารณะแล้ว ผมเลยเสิร์ชหาคุณแบบเรียลไทม์ได้ครับ
แฟนเหรอ
ว้าย พูดอะไรคะเนี่ย
ไม่ใช่เด็ดขาดเลยค่ะ
เป็นเพื่อนร่วมรุ่นครับ
เพื่อนร่วมรุ่นม.ต้น
ทำไมอยู่ดีๆ ทำแบบนี้คะ โปรดิวเซอร์คัง
กลับบ้านกัน
บ้านที่ไหนคะ
ฉันไม่เคยคิดว่าที่นั่นเป็นบ้านของฉันนะคะ
จะเลิกเป็นนักร้องจริงเหรอ
แค่ได้ร้องเพลงบนเวทีสักครั้ง ฉันก็พอใจแล้วค่ะ
ฉันไม่ขออะไรแล้วค่ะ
ฉันคือกีโฮ
ไม่ใช่ค่ะ
คุณคือโปรดิวเซอร์คังโบกอลค่ะ
ฉันคือจองกีโฮจากโรงเรียนม.ต้นชุนซัม
ทำไมทำกับฉันแบบนี้เนี่ย
มกฮา
สำหรับฉัน นายคือคังโบกอล
และต้องเป็นอย่างนั้นตลอดไปเท่านั้น
ใช้ชีวิตเป็นคังโบกอลก็ดีอยู่แล้วไม่ใช่เหรอ
เคยดี
แต่อยู่มาวันหนึ่ง…
ฉันนึกเสียใจ
วันนั้นที่ฉันเจอเธอครั้งแรกบนเกาะร้าง…
ฉันอยากกลับมาเป็นจองกีโฮอีกครั้ง
ฉันอยากหาเธอเจอก่อนใครหน้าไหนทั้งนั้น
เธอยังมีชีวิตอยู่
นึกแล้วว่าเธอยังอยู่
ฉันอยากขอบคุณ
ขอบคุณเธอ…
ที่ยังมีชีวิตอยู่
(แคสต์อะเวย์ ดีว่า)
เป่ายิ้งฉุบ
เรื่องราวต่างๆ ในอดีตบอกฉันว่าทั้งสองคน
เคยมีความรู้สึกพิเศษต่อกัน
ความรู้สึกนั้นยังเหมือนเดิมหรือเปล่า
ขอโทษค่ะ
ฉันขี้เกียจตามล้างตามเช็ด ให้เด็กที่ไม่ได้เรื่องได้ราวแล้ว
ประธานอีนัดฉันมาค่ะ
ในฐานะศิลปิน ไม่ใช่ผู้จัดการ
ถ้าอยากช่วยเรา เธอก็ดังให้ได้สิ
ฉันคือยุนรันจู
ผมได้เจอครอบครัวอีกครั้งครับ หลังจากไม่ได้เจอกันนาน
คุณพ่อ
คำบรรยายโดย จุฑาทิพ แวงสูงเนิน